Noe-va

Xenttuurin kruununperijä

Pyhän Valon pappi, Tiu-anin veli. Tarkoittaa yleensä hyvää, mutta ei asettele sanojaan kovin tarkasti.

## Taustatarina

Epäjan pappisperheen vanhin lapsi.

Vuonna 5983 Epäjahan iski rutto. Hyvin uskonnollisten vititien mielestä on armollista tappaa kärsivät, jotka sitä haluavat. Joten Noe-van vanhemmat tekivät juurikin näin. He menivät talosta taloon ja armomurhasivat lukuisia henkilöitä. Heitä pidettiin tämän takia hyvin sankarillisina, mutta valitettavasti koska he olivat niin läheisessä tekemisessä ruton kanssa niin he itsekin sairastuivat. Virallisesti ainoastaan nainen saa hoitaa papin virkaa, mutta Tiu-an oli liian nuori sellaiseen. Joten Noe-vasta tuli väliaikaispappi vain siihen saakka kunnes Tiu-anista tulisi täysi-ikäinen. Joten väliaikaispappina Noe-van ensimmäinen tehtävä oli armomurhata vanhempansa.

Kun rutosta oltiin selvitty niin Noe-va pääsi tekemään pappiuteen kuuluvia mukavampia töitä. Hän piti työstään hyvin paljon ja paikalliset näkivät hänen palonsa ammatia kohtaan. Oli yleistä voivotella miksei Noe-va ollut syntynyt naiseksi.

17 täytettyään naapurikaupungin pappi teki hänen kasvotatuointinsa.

## Verivala

Kaksi päivää ennen Tiu-anin syntymäpäivää tämä karkasi Xenttuurin prinsessa Silphaelin kanssa Epäjasta välttyäkseen papiksi tuloa. Väärinkäsityksen takia Noe-va sai vaikutelman että Tiu-an olisi liittynyt kulttiin ja lähti hakemaan tätä takaisin. Hakureissusta tuli pidempi kuin hän oli ikinä kuvitellutkaan.

Noe-va tapasi Elektran Teloisissa ja tiedonvaihdon jälkeen paljastui että he molemmat etsivät pikkusiskojaan. Tähän vedoten Noe-va ehdotti yhteistyötä. Elektra kieltäytyi ja sanoi että Noe-van olisi parempi palata kotikaupunkiinsa. Kun Noe-va ei suostunut tähän Elektra uhkaili tätä lemmikkimyrkkykäärmeellään. No, Noe-va ei vieläkään palannut takaisin.

Noe-va ei kuitenkaan pysynyt Tiu-anin jäljillä. Muutama kuukausi myöhemmin Noe-va päätyi Stabingtoniin Festivaalien aikoihin. Hän sai parin ohjelman alussa kuuluttaa etsivänsä Tiu-ania ja pyysi tätä palaamaan kotiin. Noe-van tietämättä Tiu-an todella oli yhdessä tällaisessa ohjelmassa yleisön joukossa. Myöhemmin samana päivänä syylisyyden kalvama Tiu-an pyysi Noiria sujauttamaan Noe-van taskuun kirjeen, jossa selitti olevansa matkalla kohti Decadia ja palaavansa varmaan piakkoin takaisin. Noe-va päätti lähteä Decadiin ihan vain siltä varalta että Tiu-ania houkuttaisi jäädä sinne.

Seuraavana päivänä erinäisten sattumien kautta Silphael tiputti Sinisen Jalokiven ilma-aluksesta, jottei Elektra saisi sitä. Jalokivi tippui aivan Noe-van lähelle. Hän puki sen ylleen tietämättä lainkaan mitä koru merkitsi, hän näki sen vaan Pyhän Valon siunauksena. Xenttuurissa on tapana että kruununperijä kulkee vuoden Sininen Jalokivi mukanaan ja jos joku varastaa sen itselleen ja palaa pääkaupunkiin niin varkaasta tehdään uusi Daio (hallitsija). Joten lähestyessään Xenttuuria ihmiset kohtelivat Noe-vaa todella hyvin, hänestähän saattaisi tulla uusi hallitsija!

Samaan aikaan Elektra ja Silphael saivat selvitettyä välinsä, oikeastaan Silphael oli jopa vakuuttunut että Elektrasta kuuluisi tulla Daio. Silphael oli nähnyt Jalokiven päätyneen Noe-valle, joten he koittivat nyt kiireellä etsiä Noe-van ennen kuin tämä ehtisi Decadiin. (Tiu-an oli myöskin mukana tässä.) Kolmikon epäonneksi Noe-va oli törmännyt erääseen aateliseen, joka lahjoitti tälle seudun nopeimman ratsun.

Lopulta kolmikko ehti palatsiin hetkeä Noe-vata myöhemmin, Noe-van täytyisi vielä päästä valtaistuinsaliin saakka perimyksen virallistamiseksi (eikä hän vieläkään tiennyt koko juttua). Viimehetkellä ennen valtaistuinsaliin pääsemistä Elektran lemmikkimyrkkykäärme loikkasi Noe-van kimppuun ja puri tätä nilkkaan. Noe-va kaatui puoliksi valtaistuinsaliin, joten oli epäselvää tuliko hänestä juuri perillinen. Purema ei ollut välittömästi tappava, joten Daio Adriana päätti että perimysasia selvitettäisi myöhemmin ja nyt olisi tärkeintä koittaa pelastaa Noe-van henki.

Sinä iltana Tiu-an hiipi Noe-van huoneeseen. Myrkyn takia hän oli tuskissaan ja uskoi kuolevansa mitä tuskallisimman kuoleman, joten hän pyysi Tiu-ania toteuttamaan armomurhan. Tiu-an suostui.

Noe-van kuoleman jälkeen hänet julistettiin viralliseksi kruununperilliseksi. Elektraa syytettiin hänen murhansa yrittämisestä ja Tiu-ania murhasta. Vaikka kaksikolla oli kuinka hyviä todisteita (esimerkiksi myrkky olisi tappanut Noe-van joka tapauksessa n. 60% todennäköisyydellä ja oli vain 2% mahdollista että hän paranisi täysin) niin heidät tuomittiin kuolemaan. Silphael kuitenkin keplotteli tiensä valtaan ennen kuin tämä ehdittiin toteuttaa ja he saivat pitää henkensä.

Noe-va on haudattu Xenttuurilaiseen tyyliin suureen ruukkuun ja tämä ruukku on Daioille tarkoitetussa luolassa.

## Triviaa

* Suoraan alentuvassa polvessa sukua Tej-inille.
* (Yhdessä vaiheessa suunnittelin että Noe-va pystyy puhumaan kummituksien kanssa. Nyt en ole varma ovatko kummitukset edes juttu Airalissa.)